**מולי (שמואל) שולמן** (נולד ב-5 במאי 1974) הוא שחקן טלוויזיה ותיאטרון, במאי, מתרגם, מדבב ומנחה ישראלי.

ביוגרפיה
--------

גדל ברמת גן ולמד בתיכון העיוני "אהל שם". למד במשך תשע שנים לנגן בפסנתר. בגיל שש עשרה, כשהיה בכיתה י"א, לקח חלק בחוג לתיאטרון, שלימים הפך לתיאטרון הנוער של רמת גן. במסגרת זו שיחק בהצגה "מתנערים", פרי עטו של דוד שטיינברג ובבימויו, ההצגה עלתה גם בלונדון. אחר-כך שיחק בהצגה "נעורי ורדה'לה", מאת חנוך לוין, בבימויה של עירית לבנון, ההצגה הועלתה בצוותא.

בחצי השנה הראשונה לשירותו הצבאי שירת בלהקת הנח"ל, ולאחר מכן בתיאטרון צה"ל.

בין השנים 1997–2000 למד משחק בסטודיו למשחק ניסן נתיב תל אביב. במסגרת הסטודיו שיחק בהצגות: "אורזי המזוודות" מאת חנוך לוין, בבימויו של יצחק (בבי) נאמן; "קיטנים" מאת גורקי, בבימויו של מישה לוריה; בעור שינינו", בבימויו של אילן תורן; "כלב צמר" מאת רוני סיני, הצגה שהמשיכה ורצה בבית ציוני אמריקה, ובה הכיר את אשתו אפרת ארנון, שנכנסה כמחליפה.

בשנת 2001, שיחק שולמן בהצגה "הזכייה הגדולה", מאת שלום עליכם, בבימויו של רוני סיני, בתיאטרון באר שבע. אחר-כך שיחק בבאר שבע בהצגה "יונו והטווס", בבימויו של ד"ר רזי אמיתי. הוא גילם את דמותו של קצין הגיוס של המחתרת האירית.

באוקטובר 2003 שיחק בפסטיבל עכו בהצגה "גרעינים", שביים אריאל אפרים אשבל. ההצגה זכתה במקום הראשון בפסטיבל.

ב-2005 שיחק בהצגה "לגעת בכוכבים", בבימויה של אלינור אגם בן-דוד. ההצגה הציגה בפסטיבל תיאטרון קצר בצוותא וזכתה במקום הראשון. נושא ההצגה היה פסטיבל תיאטרון קצר, ובה שולמן גילם את דמותו של שלום שמואלוב, מנהל הפסטיבל.

בשנים 2001–2008 היה שולמן חלק מקבוצת האימפרוביזציה "למה אלפקה" שהציגה בתיאטרון תמונע ורצה ברחבי הארץ.

ב"למה אלפקה" הכיר את ענבל לורי, שנהפכה לשותפה שלו במופע דואט מאולתר בשם Three Falling החל מאוגוסט 2009, שהציג בצוותא ורץ ברחבי ישראל. הם הציגו בשיטת Long Form Improvisation, שהייתה חדשה בישראל באותה עת. בשיטה זו מקבלים מילה מהקהל אשר ממנה יוצרים מחזה מאולתר שלם לנגד עיני הקהל. יחד עם ענבל לורי טס שולמן לפסטיבלים בליובליאנה, אמסטרדם, ברלין, שיקגו ואוסטין. ב-2012 צירפו לקבוצה את השחקנים רועי צדוק ואלון נוימן ואת די ג'יי מרציאנו (איתמר צור). הם הראשונים שייצגו את ישראל בפסטיבלי אימפרוביזציה בינלאומיים, בהם הופיעו בשפה האנגלית.

ב-2011 שיחק שולמן במחזמר "קומפני" מאת סטיבן סונדהיים בבימויו של רפי ניב, מנהלו האומנותי של תיאטרון באר שבע. הוא גילם את דמותו של הארי, שאשתו שרה (שרון שחל) משתמשת בו כשק איגרוף ללימודי הקונג פו שלה. באותה שנה שיחק בתיאטרון המדיטק בהצגה "נחמן", מאת עוזי בן כנען, בבימויו של מנהלו האמנותי של המדיטק – רוני פינקוביץ'. אחר-כך המשיך בתיאטרון באר שבע בהצגות נוספות- כמחליף בהצגה "הכל אודות חווה" בבימויה של איה קפלן, בה הוא גילם את דמותו של מחזאי שנמצא במערכת יחסים מסוכסכת עם דיוות התיאטרון מרגו צ'נינג (רמה מסינגר) וכותב את כל המחזות שלה, עד לרגע שבו הם מסתכסכים. אז הוא מתאהב באיב הרינגטון (יונית טובי), מחליפתה המפורסמת. בתפקיד אשתו קארן רוברטס שיחקה שירי גולן.

ב-2012 קיבל את התפקיד הראשי בהצגה "סוביניר", בבימויו של ניר ארז. מחזה לשני שחקנים המבוסס על סיפור חייה האמיתי של פלורנס פוסטר ג'נקינס. הייתה ידועה כזמרת אופרה זייפנית ובזכות זה מילאה אולמות בשנות הארבעים של המאה העשרים בניו יורק. שולמן גילם את דמותו של קוסמו מקמון, פסנתרן שליווה אותה במשך תריסר שנים וסיפורה מסופר מנקודת מבטו. את דמותה של ג'נקינס גילמה רמה מסינגר.

ב-2013 שולמן השתתף במחזה "הכל בגן" בתיאטרון באר שבע, פרי עטו של ג'יילס קופר, בבימויה של איה קפלן.

שולמן ביים את המחזה "מר קולפרט", מאת דויד גיסלמן, שעלה בתיאטרון תמונע בשנת 2010. הוא תרגם את המחזה ביחד עם עינת ברנובסקי. ההצגה הייתה מועמדת לשישה פרסי קיפוד הזהב, כולל להצגת השנה ולבמאי השנה וזכתה בפרסים לשחקני המשנה לירון ברנס וענבל לורי.

צבי גורן כתב על ההצגה באתר הבמה:

> 
> "יש במחזה, ובהצגתו הבוטה מאוד בבימויו של מולי שולמן, שגם תרגם יחד עם עינת ברנובסקי, רגעים שתכליתם להיות קשים לצפייה, ואחרים שתכליתם להשלות את הקהל שהוא בא אל קומדיית סלפסטיק מוטרפת נוסח האחים מרקס ודומיהם.. זו ההצגה הראשונה שמולי שולמן מביים והוא עושה זאת בתנופה ובמקוריות. הוא מיטיב לשחק בהומור השחור, ולהפוך אותו לסכיני קומנדו קפיציים."
> 
> 
> 
> 

לאחר מכן ביים שולמן שני מחזות בפסטיבל תיאטרון קצר, צוותא: "רחמים" מאת דניאל זהבי ב-2010, ו"שש" מאת יואב היימן ב-2012.

בין 2013 ל-2016 כיכב מולי שולמן בתפקיד הראשי בקומדיית המצבים "בלתי הפיך" שמשודרת בערוץ 2, רשת.בה גילם את דמותו של אודי קליין, שהפך לאב בגיל מאוחר וחייו משתנים לבלי הכר. את רונה קליין, אשתו בסדרה, מגלמת עדי אשכנזי. בסדרה משחקים גם שמואל וילוז'ני, גאלה קוגן ואיריס בר. הסצינות לא כתובות, והיא מתייחדת בכך שהדיאלוגים שבה מבוססים על אלתור.

שולמן שיחק בתפקידי אורח בסדרות הטלוויזיה "חשופים", "יום האם", "מעצר-בית", "סרוגים", "המובילים", "מדריך למתחילים" ו"פרשת השבוע".

החל מ-2004 שולמן מדבב בעשרות סדרות הנפשה בכל ערוצי הילדים ובאינטרנט ובסרטי קולנוע מונפשים ומתרגם לדיבוב סדרות הנפשה. כמו כן, הוא עבד כבמאי קולות לסרטים של פיקסאר ודיסני שיצאו לקולנוע בארץ. בין הסרטים שלקח בהם חלק: תזיזו ת'רגליים, רטטוי, שרק השלישי, תפוס ת'גלים, מכושפת, הארי פוטר ומסדר עוף החול, טינקרבל, טינקרבל והאוצר האבוד, ג'ימי קול, טינקרבל והסוד הקסום, טינקרבל וסוד הכנפיים, טינקרבל: תחרות אפייה, לאקי דאק: ברווז בר מזל, הנסיכה סופיה הראשונה: היה הייתה נסיכה, הנסיכה סופיה הראשונה: קללת הנסיכה אייבי והמחנה הקסום.

תרגם סרטים וסדרות הנפשה לטלוויזיה. ביניהם, משפחת האריות, פוקה, הארי והדינוזאורים, שרק השלישי ו"מכושפת".

בשנת 2013 הוביל קמפיין בטלוויזיה לויזה כ.א.ל עם יעל שרוני. כמו כו, השתתף בפרסומות טלוויזיה לבנק לאומי, איקאה, מכבי, רנו, דיוטי פרי ועוד.

בשנת 2014 שיחק בדרמת הנעורים של הערוץ הראשון "עמוק במים". במקביל, שיחק בתוכנית "הכל הולך" שמשודרת בערוץ 2, בשידורי "רשת". ב-2015 החל להשתתף בסדרת הנעורים "להתבגר", על פי סדרת הספרים של גלילה רון פדר עמית, "להתבגר" בערוץ 10.

ביולי 2016 החל להנחות לצד ירון ברובינסקי את תוכנית הבידור והסאטירה "זה המצב" ערוץ 2, רשת. באותה שנה דיבב את אריה לב-אמיץ בסדרה "דובוני אכפת לי ובני דודים".

ב-2018 שיחק בסדרה "בשבילה גיבורים עפים" בתפקיד רונן, עובד בשגרירות ישראל בבוגוטה. בנוסף לכך, כיכב בתפקיד הראשי בהצגה של תיאטרון באר שבע ״כלוב העליזים את ז'ורז'. מנהל מועדון דראג.
ב-2019 שיחק בהצגה "4 דקות ו-12 שניות" של תיאטרון באר שבע. באותה שנה השתתף בעונה השלישית של סדרת הפנטזיה "כדברא". באותה שנה שולמן חזר להשתתף בעונה השנייה של הכל הולך בתור מנחה תוכנית האירוח הפיקטיבית "שב מולי" ולא בתוכנית כולה.

בשנת 2021 גילם את שרון, אביו של דותן, בסדרה "שקשוקה" המשודרת בכאן חינוכית.

במאי 2022 פורסם שישחק בעונה השנייה של הסדרה "מלכת היופי של ירושלים".

ביולי 2023 שיחק לצד אשתו אפרת ארנון בעונה השישית של רצים למשנה.

בפברואר 2024 שיחק בעונה השלישית של סדרת הטלוויזיה "כראמל" בתפקיד הנבל פרופסור דה ויל, והיא מסמלת את הסדרה השנייה שלו שהוא משחק בערוץ כאן חינוכית.

חיים אישיים
-----------

נשוי לשחקנית אפרת ארנון ואב לשניים. מתגורר בתל אביב.

### עבודותיו

#### בימוי

| שנה | הצגה | מחזאי | תיאטרון | שחקנים | מידע נוסף |
| --- | --- | --- | --- | --- | --- |
| 2013-2010 | מר קולפרט | דויד גיסלמן | ההצגה עלתה בעונה הגרמנית בתיאטרון תמונע – 2010 | אפרת ארנון, לירון ברנס, יואב היימן, רוני יניב (במקור סיון ששון), ענבל לורי | זוכת שני פרסי קיפוד הזהב 2010 |
| 2012 | שש | יואב היימן | פסטיבל תיאטרון קצר, צוותא | אוולין הגואל, אריה צ'רנר |  |
| 2010 | רחמים | דניאל זהבי | פסטיבל תיאטרון קצר, צוותא | אבי גרייניק, עירית פשטן, אמיתי יעיש בן אוזיליו, רותם לוי-וגה, יובל שרף |  |

#### משחק

#### טלוויזיה

|  |  |  |  |  |  |  |
| --- | --- | --- | --- | --- | --- | --- |
| 2024 | כראמל | כאן חינוכית |  |  |  | פרופסור דה ויל |
| 2021 | שקשוקה | כאן חינוכית |  |  |  | שרון, אביו של דותן |
| 2019 | כדברא | YES | מיכל קופר-קרן, סיון שיקנאג'י, עינת שחק |  | עודד רז, דורי טפר | אידריס, "נמרוד מילר" |
| 2018 | בשבילה גיבורים עפים | ערוץ 12 | עומרי גבעון | עומרי גבעון - מבוסס על ספרו של אמיר גוטפרוינד, "בשבילה גיבורים עפים" | עומרי גבעון | רונן לוינגר |
| 2015 | להתבגר | ערוץ 10 | גלילה רון פדר |  |  | אורן פרץ |
| 2014 | הכל הולך | ערוץ 2 (רשת) |  | עידו רוזנטל, שחר אייבינדר, עמית בר ניר |  | פאנליסט |
| 2014 | עמוק במים | הערוץ הראשון | יובל ברגר וצפריר קוחנובסקי | יובל ברגר | קובי פז | גיבסון |
| 2013 | בלתי הפיך | ערוץ 2 (רשת) | סיגל אבין, רענן שקד |  | סיגל אבין | אודי קליין (תפקיד ראשי) |
|  | חשופים | HOT |  |  | רני סער | רופא, תפקיד אורח |
| 2012 | יום האם | ערוץ 2 (קשת) | דניאלה לונדון דקל, דנה עדן |  | רני סער | תפקיד אורח - אבא של פשה |
| 2010 | סרוגים (עונה 2) | YES | חוה דיבון, לייזי שפירא | חוה דיבון, לייזי שפירא, יעל רובינשטיין, אילן אשכולי, רננית פרשני, שמואל חיימוביץ' | לייזי שפירא | דביר |
| 2010 | מעצר-בית | ערוץ 2 | איל קיציס-טל פרידמן | גיורא חמיצר, טל פרידמן, איל קיציס, יובל פרידמן, נועה פניני | רועי פלורנטין | רועי הסטייליסט |
| 2008-10 | המובילים (עונה 2+3) | ערוץ לוגי | אורי הלוי, איציק קריחלי, דגנית אטיאס גיגי | נעם סלונים | רועי פלורנטין | יהויכין בלנדר |
| 2008 | פרשת השבוע (עונה 3) | HOT | רני בלייר, ענת אסולין | ארי פולמן, רוגל אלפר, דקלה קידר | רני בלייר | מוטי השוטר |
| 2006 | המדריך למתחילים | ערוץ ביפ |  |  | עורך - ערן פיין |  |

#### קולנוע

| שנה | סרט | מסגרת | במאי | תפקיד |
| --- | --- | --- | --- | --- |
| 2017 | ג'סטה |  | קובי מחט | אבנר גווילי |
| 2016 | החטאים |  | אבי נשר | אורי לוטן |
| 2010 | אות משמים | פסטיבל 48 שעות | משחק וכתיבה | הסרט הזוכה |

#### תיאטרון

| שנת הפקה | מחזה | מחזאי | תיאטרון | במאי | תפקיד | מידע נוסף |
| --- | --- | --- | --- | --- | --- | --- |
| 2019 | 4 דקות ו-12 שניות | ג'יימס פריץ | תיאטרון באר שבע | עמית אפשטיין | האבא |  |
| 2018 | כלוב העליזים | ז'אן פּוארה | תיאטרון באר שבע | רפי ניב | ז'ורז' |  |
| 2016 | רומיאו ויוליה | ויליאם שייקספיר | תיאטרון הצפון | עירד רובינשטיין | אבא של רומיאו |  |
| מרץ 2014 | בין חברים | עיבוד של חגית רכבי ניקוליבסקי לספרו של עמוס עוז | תיאטרון באר שבע | איה קפלן |  |  |
| 2013 | רק אתמול נולדה | נארסון קאנין | תיאטרון באר שבע | רפי ניב |  |
| 2013 | הכל בגן | ג'יילס קופר | תיאטרון באר שבע | איה קפלן | סטיבן |  |
| 2012 | סוביניר | סטיבן טמפרלי | תיאטרון באר שבע | ניר ארז | קוסמו מקמון | מחזה לשני שחקנים |
| 2011 | הכל אודות חווה | מרי אור | תיאטרון באר שבע | איה קפלן | המחזאי | נכנס כמחליף |
| 28 במאי 2011 | קומפני | סטיבן סונדהיים | תיאטרון באר שבע | רפי ניב | הארי |  |
| 2011 | נחמן | עוזי בן כנען | תיאטרון המדיטק | רוני פינקוביץ' | אביו של חיים נחמן ביאליק |  |
| 2013-2009 | Three Falling | דואט אימפרוביזציה עם ענבל לורי | צוותא וברחבי ישראל | מולי שולמן וענבל לורי |  | השתתפו גם בפסטיבלים בליובליאנה בסלובניה, אמסטרדם שבהולנד |
| 2009-2001 | קבוצת האימפרוביזציה "למה אלפקה" | עבודת אלתור קבוצתית | הציגה בתיאטרון תמונע ורצה ברחבי הארץ "| עבודת אלתור קבוצתית |  | הקבוצה השתתפה בפסטיבל האימפרוביזציה הבינלאומי באמסטרדם בינואר 2008 ובפסטיבלי האימפרוביזציה הבינלאומיים בווינה ובברלין, בשנת 2010.
ממשיכה לפעול עד היום כשלשורותיה הצטרפו אלון נוימן ורועי צדוק |
| 2009-2008 | אייכה | אייל וייזר | תיאטרון תמונע | אייל וייזר |  |  |
| 2005 | קרב – רב | אריאל אפרים אשבל | תיאטרון תמונע | אריאל אפרים אשבל |  |  |
| 2005 | לגעת בכוכבים | עודד סמו | פסטיבל תיאטרון קצר, צוותא | אלינור אגם בן-דוד | שלום שמואלוב | ההצגה הזוכה |
| 2004 | וויצק | גאורג ביכנר | תיאטרון המעבדה | עמיר קלוגר |  |  |
| אוקטובר 2003 | גרעינים | אריאל אפרים אשבל והשחקנים | פסטיבל עכו | אריאל אפרים אשבל |  | ההצגה הזוכה |
| 2003 | פחד קהל | משה נאור ומעיין בלום | צוותא | משה נאור | החייל בלבן |  |
| 2002 | סינמה | נועה רבן-קנולר | תיאטרון קרוב | נועה רבן-קנולר |  |  |
| 30 במרץ 2002 | יונו והטווס | שון או'קייסי | תיאטרון באר שבע | רזי אמיתי | קצין הגיוס |  |
| 19 בינואר 2002 | הזכייה הגדולה | שלום עליכם | תיאטרון באר שבע | רוני סיני | מוטל |  |
| 2001 | אומרים שעקץ אותו דבור | ירון מוטולה | תיאטרון תמונע | ירון מוטולה |  |  |
| 2001 | שמן על בד | רוני סיני | צוותא | רוני סיני | שדרן הספורט |  |
| 2000 | כלב צמר | רוני סיני | בית ציוני אמריקה וצוותא | רוני סיני | שארלי | הצגה שיצאה מהסטודיו למשחק ניסן נתיב |

#### מחול

| שנה | להקה | כוריאוגרף | מופע |
| --- | --- | --- | --- |
| 2006 | להקת תמי | נמרוד פריד | שוברים שמירה |

#### תרגום

| שנת הפקה | מחזה | מחזאי | תיאטרון | פרויקט |
| --- | --- | --- | --- | --- |
| 2013 | קוסט טו קוסט | איימי הרצוג | תיאטרון באר שבע |  |
| 2010 | מר קולפרט | דויד גיסלמן | במסגרת העונה הגרמנית בתיאטרון תמונע | מלגת תרגום – מכון גתה (ביחד עם עינת ברנובסקי) |

קישורים חיצוניים
----------------

ויקישיתוף מדיה וקבצים בנושא **מולי שולמן** בוויקישיתוף

* מולי שולמן, במיזם "אישים" לתיעוד היצירה הישראלית
* מולי שולמן, במסד הנתונים הקולנועיים IMDb (באנגלית)
* מולי שולמן, באתר MusicBrainz (באנגלית)
* מולי שולמן, דף שער בספרייה הלאומית
* יוני בינרט, "בלתי הפיך": עדי אשכנזי ומולי שולמן סוגרים עונה מוצלחת, באתר Xnet‏, 2 במאי 2013
* ליאת רון, ‏השחקן מולי שולמן: "לא התאים לי להיות עוד טיפה באוקיינוס", באתר גלובס, 23 בינואר 2014

הערות שוליים
------------

1. ↑  עכבר העיר, מציאה קטנה מאוד, באתר הארץ, 11 בפברואר 2002
2. ↑  מיכאל הנדלזלץ, נוצות עצובות, באתר הארץ, 10 במאי 2002  
עכבר העיר, יונו והטווס, באתר הארץ, 24 במרץ 2002
3. ↑  ציפי שוחט, "גרעינים" - ההצגה הזוכה בפסטיבל עכו, באתר הארץ, 14 באוקטובר 2003
4. ↑  מיכאל הנדלזלץ, קצר וקולע, מצחיק ומרגש, באתר הארץ, 7 בדצמבר 2005
5. ↑  טלי רבן, עכבר העיר, למה? ככה!, באתר הארץ, 1 בפברואר 2007
6. ↑  אורלי פרום, עכבר העיר, סתם, כי בא לי לאלתר, באתר הארץ, 4 בנובמבר 2007
7. ↑  רון שוורץ, ‏טונים צורמים, באתר גלובס, 18 באוקטובר 2012
8. ↑  יובל בן עמי, עכבר העיר, סוביניר: הצווחות של רמה מסינגר, באתר הארץ, 1 באוקטובר 2012  
טל פרי, ‏רמה מסינגר נכנסת לנעליה של הזמרת הגרועה בהיסטוריה, באתר גלובס, 24 ביולי 2012
9. ↑  אתר למנויים בלבד מיכאל הנדלזלץ, "הכל בגן": הכנסה צדדית של המעמד הבינוני, באתר הארץ, 12 ביוני 2013
10. ↑  מיכאל הנדלזלץ, "מר קולפרט": האלימות משחררת, באתר הארץ, 11 באוגוסט 2010  
רון שוורץ, ‏עת להרוג, עת לצחוק, באתר גלובס, 16 באוגוסט 2010
11. ↑  טל לוין, עכבר העיר, הוכרזו הזוכים בטקס פרסי הפרינג', באתר הארץ, 4 במרץ 2011
12. ↑  צבי גורן, "מר קולפרט – אלימות לשם אלימות", באתר הבמה, 15 באוגוסט 2010.
13. ↑  סיון שור, עכבר העיר, "בלתי הפיך": עדי אשכנזי בורגנית וטוב לה, באתר הארץ, 26 בינואר 2013
14. ↑  אתר למנויים בלבד גילי איזיקוביץ, סדרת הילדים הנהדרת שאתם מפספסים בגלל סערת גליה עוז, באתר הארץ, 30 במרץ 2021
15. ↑  מיקי לוין, ‏סמסו מזל טוב: מולי שולמן הפך לאבא, באתר מעריב אונליין, 4 בפברואר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007420569405171
* MusicBrainz: 00afb984-abda-4da4-81df-97d50fe22007
* VIAF: 3049154923740763780004
* WorldCat: lccn-n2019035413

 |